**Сабақтың тақырыбы: «Салауатты өмір салтын қалыптастыру».  
Сабақтың мақсаты:** оқушылардың бойына салауатты өмір салтын дарыта отырып, зиянды әдеттерден аулақ болуды түсіндіру, насихаттау.  
**Білімділігі:** жаман әдеттерден туатын аурулар туралы білімдерін жетілдіру.  
**Дамытушылығы:** өмірге, адамзат ұрпағына деген аяушылық сезімін ояту, аурудың алдын алуды үйрету. Мамандық иелері туралы түсініктерін кеңейтіп, олардың қызметіне байланысты сауаттарын дамыту.  
**Тәрбиелігі:** тәні де, жаны да таза, әрі сау болашақ ұрпақты тәрбиелеу.  
**Көрнекілігі:** тірек-сызба, суреттер, буклет, нақыл сөздер  
**Әдісі:** баяндау, сұхбат, сұрақ-жауап, ой қозғау.  
**Сабақтың барысы:  
Ұйымдастыру бөлімі:** Қазақстан Республикасының әнұранымен ашу.  
**Кіріспе сөз:** Егемен еліміздің туын көкке көтеретін, елдің елдігін танытатын бүгінгі ұрпақ қандай болуы керек?  
    Адам баласы үшін ең кымбатты – оның мәнді де сәнді өмірі. Өмірін қызықты етіп өткізу үшін өз күш-жігерін аямауы қажет. Өкінішке орай «нашақорлық», «ішімдік», «темекі» торына бейкүнә жандар ілігіп, дүние салып, аурулардың азабын тартып жатыр.  
    Ал осы зияндылармен күресу оңайға түсер емес. Халықтың салауатты өмір салтын қалыптастыру үшін «Салауатты өмір салты» кешенді бағдарламасы, сондай-ақ Денсаулық сақтауды реформалау мен дамытудың 2010 жылға дейінгі мемлекеттік бағдарламасы аясында шаралар кешені іске асуда.  
    Елбасының Қазақстан халқына жолдауында көрсетілген өзекті мәселелердің бірі-салауатты өмір сүру, оны насихаттау мәселесі.  
    **Салауатты өмір сүру дегеніміз не?**  
    Ол — әлеуметтік тұрмысты жақсарту, бос уақытты тиімді пайдалану. денсаулықты сақтау және нығайту, сапалы тамақтану. зиянды әрекеттерден аулақ болу.  
    Ал зиянды әрекет дегеніміз – қазіргі таңда етек алған, адамдарды жуадай солдыратын дерттер: маскүнемдік, темекі шегу және нашақорлық. Бұлар адам баласының өзі тілеп алған айықпас дерттері.  
    **Негізгі бөлім:**        Қазақ халқының сөз байлығында «арақ» деген сөз болған емес. Олар қымыз бен шұбат ішкен. Сонда да әдемі тойлы ауыл, алтыбақан, жарасымды жастар әні, ойын түрлері мәнімен орын алған.

Ортаға үш топ шақырылады

**1 топ Қыран**

**2топ Алау**

**3 топ Болашақ**

Ата-аналармен ортаға шығады.Топтар аттарын таныстырып, ұрандарын айтады.Жарыс ережелерімен таныстыру.

1.Жүгіру

2.Дәлдік доп жарыс

3.Су толтыру

4.Қаппен секіру

5.Секіргіш жіп арқылы жүгіру

6.Арқан тартыс

Бәрі бірге:  
Бүгініміз бар жарқын,  
Ертеңіміз бар айқын,  
Асырайық бірге  
Салауаттылықтың даңқын.  
**Ән: «Өз елім»**    Біз өз білімімізді әркез шыңдап, өскелең шақта кандай да жағдайда әлемдегі окиғаларды, жаңалықтарды біліп, естіп жүруіміз керек. Сендердің назарларыңа «Сен білесің бе?» айдарын ұсынамын.  
1. Шылым шегуден жылына 25 млн. адам өледі.  
2. Әр шылым адам өмірін 12 минутқа қысқартады.  
3. Шылым шегетіндердің 80%-ы өкпе ауруымен ауырады.  
4. Қазақстанда 393 мың -ВИЧ-пен ,76 мың СПИД пен ауырады.  
5. Шектен тыс шай мен кофе ішу де - есірткінін бір түрі.  
6. Қазақстанда темекі тартатындардың саны 5 миллион.  
7. Қалаларда  есірткінің  құрбаны болған  7-8 жастағы балалар тіркелуде.  
    **Қорытынды бөлім: «Ойқозғау»**1. Қоғамда «Мемлекет қазынасына миллиондаған пайда түсіреді, зияндылардың денсаулыққа пайдасы бар» деген кереғар пікірлер бар? Соған дәлелдеме қандай?  
2. Қазір  арақ, темекі баспасөз бетінде, теледидарда жарнамадан түспейді? Оның орнына ауыл, қала көшелеріне не ілуге болады? Көзқарасың қандай:  
3.   Салауаттылық салтын болашақ өмірде қалай ұстанасың?  
    Отанымыздың ертеңгі жағдайы сендердің қандай азамат болып өскендеріңе байланысты. Ертеңгі күн әрқайсысың мемлекетті құрайтын адам, әр мамандықтың иесі боласыңдар, қызмет атқарасыңдар Сол қызмет барысында халыққа, мемлекетке қызмет етесіндер. Сондықтан жаман әдеттерден аулақ болып төзім, табандылықпен білім сатысынан көрініп саналы, сауатты, салауатты азамат болып, қазақ елінің жарқын болашағын кұрайтын жастар болып өсе беріңдер.